
สอบข้อเขียนพระอภิธรรม  ภาคเรียนที่ ๑    ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๒๓  มิถุนายน  พ.ศ. ๒๕๖๑
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-------------------------------------------------------------------------------------------------------------------------------

๑. ปริจเฉท ๓ เรียกว่า ปกิณณกสังคหะ นั้นเพราะเหตุใด? และให้แสดงมาติกาทั้ง ๖ พร้อมด้วยความหมาย
๒. 
ก. ให้แปลคาถาดังต่อไปนี้ 
สุขํ   ทุกฺขมุเปกฺขาติ

ติวิธา   ตตฺถ    เวทนา
โสมนสฺสํ   โทมนสฺส

มิติ   เภเทน   ปญฺจธา
    
ข. ให้จำแนกจิต ๑๒๑ โดยเวทนา ๓ มาดู ?

๓.  อโลภะ  อโทสะ  ที่ประกอบกับญาณวิปปยุตตจิตนั้น   เป็นเจตสิกพวกไหน ?

อโลภะ  อโทสะ  ที่ประกอบกับญาณสัมยุตตจิตนั้น  เป็นเจตสิกพวกไหน ?  และติเหตุกเจตสิก ๓๕  ดวงนั้นได้แก่อะไรบ้าง  เหตุ ๓ นั้น คืออะไร?  ให้แสดงตามคหิตัคคหนนัย
๔. จงจำแนกกิจ  ๑๔  โดยอเหตุกจิต  ๑๘ ?

๕. 
ก. จักขุทวาริกเจตสิก  ปัญจทวาริกเจตสิก  ทวารวิมุตเจตสิก  ทั้ง ๓ อย่างนี้ โดยแน่นอนไม่มีนั้น เพราะเหตุใด ?

   
ข. ปัญญาเจตสิกที่เกิดขึ้นโดยไม่ใช่ทางตา  ทางหู  ทางจมูก  ทางลิ้น  ทางกาย  และทางใจนั้นมีหรือไม่  ถ้ามีเป็นปัญญาเจตสิกดวงไหน ?

๖. 
ก. ให้แปลคาถาดังต่อไปนี้ 
    ปญฺจวีส  ปริตฺตมฺหิ

ฉ  จิตฺตานิ   มหคฺคเต



    เอกวีสติ  โวหาเร

อฏฺ  นิพฺพานโคจเร. 
ข. จงแปลคาถาดังต่อไปนี้ 
   ฉวตฺถุ  นิสฺสิตา  กาเม
สตฺต  รูเป  จตุพฺพิธา




   ติวตฺถุ  นิสฺสิตา  รูเป

ธาเตฺวกา  นิสฺสิตา  มตา.
๗. 
ก.  สมุจจยสังคหะ  หมายความว่าอย่างไร ?  ให้ยกวจนัตถะขึ้นแสดงด้วย ?

    
ข.  พระอนุรุทธาจารย์  แสดงการจำแนกวัตถุธรรม ๗๒  นั้น  ออกเป็นกี่หมวด ? คืออะไรบ้าง? 
ให้บอกความหมายของหมวดนั้น ๆ  มาด้วย ?

๘. ในอกุศลสังคหะมีธรรมอยู่กี่หมวด คืออะไรบ้าง และให้แปลพร้อมแสดงองค์ธรรมของบทดังต่อไปนี้
    
ก. กามาสวะ
ข. ภโวฆะ
ค. ทิฏฐิโยคะ

ฆ.อัตตวาทุปาทาน
ง. อวิชชานีวรณะ
๙. 
ก. ในมิสสกสังคหะนั้น  มีธรรมอยู่กี่หมวด  คืออะไรบ้าง ?  เมื่อว่าโดยประเภทแล้ว มีจำนวนเท่าไร ?

    
ข. ให้แสดงอธิบดี ๔  พร้อมทั้งความหมายและองค์ธรรม ?

10. ท่านกล่าวว่านิพพาน  เป็นขันธวิมุตนั้น  เพราะเหตุใด ? ให้ยกเหตุผลอธิบายโดยละเอียด ?

***************
กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่  ๑  ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่  ๒๔  มิถุนายน  พ.ศ. ๒๕๖๑
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
-------------------------------------------------------------------------------------------------------------------------------

๑. จงแสดงคาถาสังคหะ ทั้งบาลี  และคำแปล
ตอบ
คาถาสังคหะ

๑. 
สมฺปยุตฺตา    ยถาโยคํ

เตปญฺาส   สภาวโต


จิตฺตเจตสิกา  ธมฺมา

เตสนฺทานิ   ยถารหํ

๒. 
เวทนาเหตุโต  กิจฺจ-

ทฺวาราลมฺพนวตฺถุโต


จิตฺตุปฺปาทวเสเนว

สงฺคโห    นาม   นียเต

สภาวธรรม  ๕๓  คือ จิต  และเจตสิก ชื่อว่า นามเตปญฺาส ว่าโดยลักษณะของตนๆ  ประกอบด้วย  เอกุปฺปาทตา  เป็นต้น  ตามที่ประกอบได้   ดังแสดงแล้วโดยพิสดาร (ในปริจเฉทที่ ๒)

บัดนี้ ข้าพเจ้าจะแสดงปกิณณกสังคหะของจิต  และเจตสิก  ว่าด้วยอำนาจแห่งการเกิดขึ้นของจิตโดยประเภทแห่งเวทนา  เหตุ  กิจจ์  ทวาร  อารมณ์  และวัตถุตามสมควร
๒.
ก. คำว่า เหตุ หมายความว่าอย่างไร ?  ผลที่เกิดจากเหตุนั้น  ได้แก่อะไร ?  

ข. เจตสิกที่ทำหน้าที่มากที่สุดนั้น  มีกี่ดวง ?  คืออะไรบ้าง ?  ให้บอกหน้าที่นั้น ๆ มาด้วย ?
ตอบ
ก. คำว่า เหตุ หมายความว่า  เป็นธรรมที่ให้ผลเกิดขึ้น  และให้ผลธรรมนั้นตั้งมั่นในอารมณ์และให้เจริญขึ้นได้  ผลที่เกิดจากเหตุนั้น  ได้แก่  กายกรรม  วจีกรรม  มโนกรรม  ที่เป็นกุศลบ้าง อกุศลบ้าง  
อพยากตบ้าง

ข. เจตสิกที่ทำหน้าที่มากที่สุดนั้นมี ๗ ดวง  คือ สัพพจิตตสาธารณเจตสิก ๗  ทำหน้าที่ ๑๔ อย่างคือ ๑. ปฏิสนธิกิจ  ๒. ภวังคกิจ  ๓. อาวัชชนกิจ  ๔. ทัสสนกิจ  ๕. สวนกิจ  ๖. ฆายนกิจ  ๗. สายนกิจ  ๘. ผุสนกิจ  ๙. สัมปฏิจฉนกิจ  ๑๐. สันตีรณกิจ  ๑๑. โวฏฐัพพนกิจ  ๑๒. ชวนกิจ  ๑๓. ตทารัมมณกิจ  ๑๔. จุติกิจ
๓.
คำว่าวัตถุในวัตถุสังคหะนี้หมายความว่าอย่างไร วัตถุมีกี่อย่าง จงแสดงมาพร้อมองค์ธรรม
ตอบ
คำว่า วัตถุ ในวัตถุสังคหะนี้ หมายความว่า ธรรมที่เป็นที่อาศัยของจิตและเจตสิก ชื่อว่าวัตถุ 
วัตถุมี ๖ อย่างคือ

๑. จักขุวัตถุ
องค์ธรรมได้แก่
จักขุปสาท

๒. โสตวัตถุ
องค์ธรรมได้แก่
โสตปสาท

๓. ฆานวัตถุ
องค์ธรรมได้แก่
ฆานปสาท

๔. ชิวหาวัตถุ
องค์ธรรมได้แก่
ชิวหาปสาท

๕. กายวัตถุ
องค์ธรรมได้แก่
กายปสาท

๖. หทัยวัตถุ
องค์ธรรมได้แก่
หทยรูป
๔. 
กิเลส  มีกี่ชนิด  คืออะไรบ้าง   และจงแสดงการประหาณกิเลสทั้งหมด โดยศีล  สมาธิ  ปัญญา ?

ตอบ
กิเลสมี ๓ ชนิด  คืออนุสัยกิเลส  ปริยุฏฐานกิเลส  วีติกกมกิเลส

แสดงการประหาณกิเลสโดยศีล  สมาธิ  ปัญญา ดังนี้

๑.  ศีลกุศล 
สามารถประหาณ 
วีติกกมกิเลสได้

๒.  สมาธิกุศล 
สามารถประหาณ 
ปริยุฏฐานกิเลสได้

๓.  ปัญญาในมรรค 
สามารถประหาณ 
อนุสัยกิเลสได้
๕. 
ก. ในสัพพสังคหะมีธรรมอยู่กี่หมวด  คืออะไรบ้าง  เมื่อว่าโดยประเภทแล้วมีเท่าไร  ?


ข. ธรรมที่เป็นความจริงของพระอริยเจ้า  มีชื่อเรียกว่าอะไร ?  มีกี่อย่าง คืออะไรบ้าง ? ให้แสดงมาพร้อมทั้งความหมาย และองค์ธรรม
ตอบ
ก. ในสัพพสังคหะ  มีธรรมอยู่ ๕ หมวด คือ 

๑. ขันธ์   
๒. อุปาทานักขันธ์
๓. อายตนะ  
๔. ธาตุ

๕. สัจจะ
เมื่อว่าโดยประเภทแล้ว มี ๓๙  (ไม่ต้องนับอุปาทานักขันธ์โดยเฉพาะ)

ข. ธรรมที่เป็นความจริงของพระอริยเจ้ามีชื่อเรียกว่า  อริยสัจจะ  มี  ๔ อย่างคือ 

๑. ทุกขสัจจะ   ธรรมที่เป็นทุกข์  เป็นความจริงของพระอริยเจ้าทั้งหลาย  องค์ธรรมได้แก่  โลกียจิต ๘๑  เจตสิก  ๕๑  (เว้นโลภะ) รูป ๒๘

๒. สมุทยสัจจะ  ธรรมที่เป็นเหตุให้เกิดทุกข์  เป็นความจริงของพระอริยเจ้าทั้งหลาย  องค์ธรรมได้แก่  โลภเจตสิก

๓. นิโรธสัจจะ  ธรรมที่เป็นเครื่องดับทุกข์  เป็นความจริงของพระอริยเจ้าทั้งหลาย  องค์ธรรมได้แก่ นิพพาน

๔. มรรคสัจจะ  ธรรมที่เป็นเหตุให้ถึงความดับทุกข์  เป็นความจริงของพระอริยเจ้าทั้งหลาย  องค์ธรรม    ได้แก่  มัคคังคะเจตสิก  ๘ ดวง  มีปัญญาเจตสิกเป็นต้น  ที่ในมรรคจิต ๔ ฯ
**********************

กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๒๓  มิถุนายน  พ.ศ. ๒๕๖๑
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-------------------------------------------------------------------------------------------------------------------------------
๑. ปริจเฉท  ๓  เรียกว่า  ปกิณณกสังคหะ  นั้น เพราะเหตุใด ? และให้แสดงมาติกา  ทั้ง ๖  พร้อมด้วยความหมาย
ตอบ
ปริจเฉท ๓  เรียกว่า  ปกิณณกสังคหะ  นั้นเพราะเหตุว่า

การแสดงสงเคราะห์ จิต  เจตสิก  โดยเรี่ยรายทั่วไป  คือแสดงสงเคราะห์โดยประเภทแห่ง  เวทนาบ้าง  เหตุบ้าง   กิจบ้าง  ทวารบ้าง  อารมณ์บ้าง  วัตถุบ้าง  เพราะเหตุนี้  ปริจเฉท ๓  จึงเรียกว่า   ปกิณณกสังคหะ

แสดงมาติกาทั้ง ๖  พร้อมด้วยความหมาย

๑. เวทนาสังคหะ  หมายความว่า  การสงเคราะห์  จิต  เจตสิก  โดยประเภทแห่งเวทนา ๓ หรือ ๕
๒. เหตุสังคหะ  หมายความว่า  การสงเคราะห์จิต  เจตสิก  โดยประเภทแห่งเหตุ ๖
๓. กิจจสังคหะ  หมายความว่า  การสงเคราะห์จิต  เจตสิก  โดยประเภทแห่งกิจ ๑๔  และฐาน ๑๐
๔. ทวารสังคหะ  หมายความว่า  การสงเคราะห์จิต  เจตสิก  โดยประเภทแห่งทวาร ๖
๕. อารัมมณสังคหะ  หมายความว่า  การสงเคราะห์จิต  เจตสิก  โดยประเภทแห่งอารมณ์ ๖
๖. วัตถุสังคหะ  หมายความว่า   การสงเคราะห์จิต  เจตสิก  โดยประเภทแห่งวัตถุ ๖
๒.
ก. ให้แปลคาถาดังต่อไปนี้
สุขํ   ทุกฺขมุเปกฺขาติ

ติวิธา   ตตฺถ    เวทนา
โสมนสฺสํ   โทมนสฺส

มิติ   เภเทน   ปญฺจธา
ข. ให้จำแนกจิต ๑๒๑ โดยเวทนา ๓ มาดู ?

ตอบ
ก. คาถานี้แปลความว่า ในเวทนาสังคหะนั้น ว่าโดยอารัมมณานุภวนลักขณะ คือ ลักษณะแห่งการเสวยอารมณ์แล้ว มีเวทนา ๓ อย่าง คือ ๑. สุขเวทนา  ๒. ทุกขเวทนา  ๓. อุเบกขาเวทนา  ว่าโดยอินทริยเภท คือ ประเภทแห่งอินทรีย์แล้ว มีเวทนา ๕ อย่าง คือ ๑. สุขเวทนา  ๒. ทุกขเวทนา  ๓. โสมนัสสเวทนา  ๔. โทมนัสสเวทนา  ๕. อุเบกขาเวทนา    
ข. จำแนกจิต ๑๒๑ โดยเวทนา ๓ ดังนี้คือ
๑. จิตที่เกิดพร้อมสุขเวทนามี ๖๓ คือ สุขสหคตกายวิญญาณจิต ๑ โสมนัสสหคตจิต ๖๒
๒. จิตที่เกิดพร้อมทุกขเวทนามี ๓ คือ ทุกขสหคตกายวิญญาณจิต ๑ โทมนัสสหคตจิต ๒ 
    (โทสมูลจิต ๒)
๓. จิตที่เกิดพร้อมอุเบกขาเวทนามี ๕๕ คือ อุเบกขาสหคตจิต ๕๕
๓. อโลภะ  อโทสะ  ที่ประกอบกับญาณวิปปยุตตจิตนั้น   เป็นเจตสิกพวกไหน ?

อโลภะ  อโทสะ  ที่ประกอบกับญาณสัมยุตตจิตนั้น  เป็นเจตสิกพวกไหน ?  และติเหตุกเจตสิก  ๓๕  ดวงนั้น ได้แก่อะไรบ้าง  เหตุ ๓ นั้น คืออะไร ?  ให้แสดงตามคหิตัคคหนนัย
ตอบ
อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวก เอกเหตุกเจตสิก

อโลภะ  อโทสะ  ที่ประกอบกับญาณสัมปยุตตจิตนั้น  เป็นเจตสิกพวกทวิเหตุกเจตสิก  และติเหตุกเจตสิก  ๓๕ ดวงนั้น  ได้แก่  อัญญสมานเจตสิก ๑๓  โสภณเจตสิก ๒๒  (เว้นอโลภะ  อโทสะ  ปัญญา)  ที่ประกอบกับญาณสัมปยุตตจิต   เหตุ ๓  นั้น คือ  อโลภเหตุ  อโทสเหตุ  อโมหเหตุ ฯ
๔. จงจำแนกกิจ ๑๔ โดยอเหตุกจิต ๑๘ ?

ตอบ
จำแนกกิจ ๑๔ โดยอเหตุกจิต ๑๘ ดังนี้คือ
จิตที่ทำหน้าที่ ปฏิสนธิกิจ  ภวังคกิจ  จุติกิจ  มี ๒ ดวงคือ อุเบกขาสันตีรณจิต ๒
จิตที่ทำหน้าที่ อาวัชชนกิจ  
มี ๒ ดวงคือ ปัญจทวาราวัชชนจิต ๑ มโนทวาราวัชชนจิต ๑
จิตที่ทำหน้าที่ ทัสสนกิจ  
มี ๒ ดวงคือ  จักขุวิญญาณจิต ๒ 
จิตที่ทำหน้าที่ สวนกิจ     
มี ๒ ดวงคือ  โสตวิญญาณจิต ๒
จิตที่ทำหน้าที่ ฆายนกิจ   
มี ๒ ดวงคือ  ฆานวิญญาณจิต ๒
จิตที่ทำหน้าที่ สายนกิจ   
มี ๒ ดวงคือ  ชิวหาวิญญาณจิต ๒
จิตที่ทำหน้าที่ ผุสนกิจ    
มี ๒ ดวงคือ  กายวิญญาณจิต ๒
จิตที่ทำหน้าที่ สัมปฏิจฉนกิจ  
มี ๒ ดวงคือ  สัมปฏิจฉนกิจ  ๒
จิตที่ทำหน้าที่ สันตีรณกิจ  
มี ๓ ดวงคือ  สันตีรณกิจ ๓
จิตที่ทำหน้าที่ โวฏฐัพพนกิจ  
มี ๑ ดวงคือ  มโนทวาราวัชชนจิต ๑
จิตที่ทำหน้าที่ ชวนกิจ  
มี ๑ ดวงคือ  หสิตุปปาทจิต  ๑
จิตที่ทำหน้าที่ ตทารัมมณกิจ  
มี ๓ ดวงคือ  สันตีรณจิต  ๓
๕.
ก. จักขุทวาริกเจตสิก  ปัญจทวาริกเจตสิก  ทวารวิมุตเจตสิก  ทั้ง ๓ อย่างนี้ โดยแน่นอนไม่มีนั้น เพราะเหตุใด ?

ข. ปัญญาเจตสิกที่เกิดขึ้นโดยไม่ใช่ทางตา  ทางหู  ทางจมูก  ทางลิ้น  ทางกาย  และทางใจนั้นมีหรือไม่  ถ้ามีเป็นปัญญาเจตสิกดวกไหน ?
ตอบ
ก. จักขุทวาริกเจตสิก  ปัญจทวาริกเจตสิก  ทวารวิมุตเจตสิก  ทั้ง ๓  อย่างนี้  โดยแน่นอนไม่มีนั้น  เพราะเจตสิกที่ประกอบกับจักขุวิญญาณจิตโดยเฉพาะไม่มี  เจตสิกที่ประกอบกับมโนธาตุ ๓  โดยเฉพาะไม่มี  เจตสิกที่ประกอบกับมหัคคตวิปากจิต  ๙  โดยเฉพาะก็ไม่มี  ฉะนั้น เจตสิกทั้ง ๓  อย่างนี้  จึงเป็นเจตสิกที่แน่นอนไม่ได้

ข. ปัญญาเจตสิกที่เกิดขึ้นโดยไม่ใช่ทางตา  หู  จมูก  ลิ้น  กาย  ใจนั้นมี  เป็นปัญญาเจตสิกที่ประกอบกับมหาวิบากญาณสัมปยุตตจิต ๔  ในขณะที่ทำหน้าที่ปฏิสนธิ  ภวังค์  จุติ และปัญญาเจตสิกที่ประกอบกับมหัคคตวิปากจิต ๙
๖.
ก. ให้แปลคาถาดังต่อไปนี้



ปญฺจวีส  ปริตฺตมฺหิ

ฉ  จิตฺตานิ   มหคฺคเต



เอกวีสติ  โวหาเร

อฏฺ  นิพฺพานโคจเร 

ข. จงแปลคาถาดังต่อไปนี้



ฉวตฺถุ  นิสฺสิตา  กาเม

สตฺต  รูเป  จตุพฺพิธา



ติวตฺถุ  นิสฺสิตา  รูเป

ธาเตฺวกา  นิสฺสิตา  มตา

ตอบ
ก. คาถานี้แปลว่า

จิต ๒๕ ดวงคือ  ทวิปัญจวิญญาณจิต ๑๐ มโนธาตุ ๓ สันตีรณจิต ๓ มหาวิปากจิต ๘  หสิตุปปาทจิต ๑  เกิดได้ในอารมณ์ ๖ ที่เป็นกามธรรมอย่างดียว

จิต ๖ ดวงคือ วิญญานัญจายตนฌานจิต ๓  เนวสัญญานาสัญญายตนะฌานจิต ๓  เกิดได้ในธรรมารมณ์ที่เป็นมหัคคตะอย่างเดียว

จิต ๒๑  ดวงคือ  รูปาวจรจิต ๑๕ (เว้นอภิญญาจิต ๒)  อากาสานัญจายตนฌานจิต ๓  อากิญจัญญายตนฌานจิต ๓  เกิดได้ในธรรมารมณ์ที่เป็นบัญญัติอย่างเดียว

จิต ๘ ดวงคือ  โลกุตตรจิต ๘  เกิดได้ในธรรมารมณ์ที่เป็นนิพพานอย่างเดียว

ข. คาถานี้แปลความว่า นักศึกษาทั้งหลายพึงทราบ  วิญญาณธาตุ  ๗  ที่อาศัยวัตถุรูป ๖  เกิดในกามภูมิ ๑๑  พึงทราบวิญญาณธาตุ ๔  คือ จักขุวิญญาณธาตุ  โสตวิญญาณธาตุ  มโนธาตุ  มโนวิญญาณธาตุ  ที่อาศัยวัตถุรูป  ๓  คือ จักขุวัตถุ  โสตวัตถุ  หทยวัตถุ  เกิดในรูปภูมิ  ๑๕  (เว้นอสัญญสัตตภูมิ)  พึงทราบมโนวิญญาณธาตุ ๑  ที่ไม่อาศัยวัตถุรูป  เกิดในอรูปภูมิ ๔ 
๗. 
ก.  สมุจจยสังคหะ  หมายความว่าอย่างไร ?  ให้ยกวจนัตถะขึ้นแสดงด้วย ?


ข.  พระอนุรุทธาจารย์  แสดงการจำแนกวัตถุธรรม ๗๒  นั้น  ออกเป็นกี่หมวด ? คืออะไรบ้าง? ให้บอกความหมายของหมวดนั้น ๆ  มาด้วย ?

ตอบ
ก.  สมุจจยสังคหะ  หมายความว่า  ปริจเฉทที่แสดงการรวบรวมปรมัตถธรรมทั้ง ๔  ที่มีสภาพเข้ากันได้ให้อยู่เป็นหมวด ๆ ชื่อว่าสมุจจยสังคหะ  ดังมีวจนัตถะแสดงว่า  สห  อุจฺจียนฺเต  เอตฺถาติ  สมุจฺจโย (วา)  สํ  ปิณฺเฑตฺวา  อุจฺจียนฺเต  เอเตนาติ  สมุจฺจโย  ปริจเฉทที่ชื่อว่าสมุจจยะ  เพราะเป็นปริจเฉทที่แสดงรวบรวมปรมัตถธรรมทั้ง ๔ ประการพร้อมกัน (หรือ) ปริจเฉทที่ชื่อว่าสมุจจยะ  เพราะเป็นเหตุแห่งการรวบรวมปรมัตถธรรมที่มีสภาพเข้ากันได้  ให้อยู่เป็นหมวด ๆ ฯ
ข.  พระอนุรุทธาจารย์  แสดงการจำแนกวัตถุธรรม ๗๒ นั้น  ออกเป็น ๔ หมวด  คือ
๑. อกุศลสังคหะ  การแสดงสงเคราะห์ธรรมที่เป็นฝ่ายอกุศลโดยส่วนเดียว  หมวดหนึ่ง
๒. มิสสกสังคหะ  การแสดงสงเคราะห์ธรรมที่เป็นกุศล  อกุศล  อพยากตะ  ทั้ง ๓  ปนกันหมวดหนึ่ง
๓. โพธิปักขิยสังคหะ  การแสดงสงเคราะห์ธรรมที่เป็นฝ่ายมรรคญาณ  หมวดหนึ่ง
๔. สัพพสังคหะ  การแสดงสงเคราะห์จิต  เจตสิก  รูป  นิพพาน  ซึ่งเป็นวัตถุธรรมทั้งหมดรวมกันหมวดหนึ่ง ฯ
๘.
ในอกุศลสังคหะมีธรรมอยู่กี่หมวด คืออะไรบ้าง และให้แปลพร้อมแสดงองค์ธรรมของบทดังต่อไปนี้

ก. กามาสวะ
ข. ภโวฆะ
ค. ทิฏฐิโยคะ
ฆ.อัตตวาทุปาทาน
ง. อวิชชานีวรณะ
ตอบ
ในอกุศลสังคหะนั้นมีธรรมอยู่ ๙ หมวดคือ ๑. อาสวะ  ๒. โอฆะ  ๓. โยคะ  ๔. คันถะ  ๕. อุปาทาน  
๖. นีวรณะ  ๗. อนุสัย  ๘. สังโยชน์  ๙. กิเลส     

แปลและแสดงองค์ธรรมของบทต่อไปนี้
ก. กามาสวะ   ธรรมชาติที่เป็นเครื่องไหลอยู่ในกามคุณอารมณ์ องค์ธรรมได้แก่ โลภเจตสิก ที่ในโลภมูลจิต ๘
ข. ภโวฆะ      ธรรมชาติที่เป็นเครื่องทำให้สัตว์จมอยู่ในรูปภพ อรูปภพ  หรือรูปฌาน  อรูปฌาน  องค์ธรรมได้แก่โลภเจตสิก ที่ในทิฏฐิคตวิปปยุตตจิต ๔
ค. ทิฏฐิโยคะ  ธรรมชาติที่เป็นเครื่องประกอบสัตว์ให้ติดอยู่ในความเห็นผิด  องค์ธรรมได้แก่
ทิฏฐิเจตสิก ที่ในทิฏฐิคตสัมปยุตตจิต ๔
ฆ. อัตตวาทุปาทาน
ธรรมชาติที่เป็นเครื่องยึดมั่นในรูปนาม ขันธ์ ๕ ว่าเป็นตัวเป็นตน องค์ธรรมได้แก่ ทิฏฐิเเจตสิก ที่ในทิฏฐิคตสัมปยุตตจิต ๔
ง. อวิชชานีวรณะ ธรรมชาติที่เป็นเครื่องกั้นความดีคือความหลง  ความโง่  ที่ไม่รู้ตามความเป็นจริง องค์ธรรมได้แก่ โมหเจตสิก ในอกุศลจิต ๑๒
๙.
ก. ในมิสสกสังคหะนั้น  มีธรรมอยู่กี่หมวด  คืออะไรบ้าง ?  เมื่อว่าโดยประเภทแล้ว 
            มีจำนวนเท่าไร ?

ข. ให้แสดงอธิบดี ๔  พร้อมทั้งความหมายและองค์ธรรม ?
ตอบ
ก. ในมิสสกสังคหะนั้น  มีธรรมอยู่ ๗ หมวดคือ ๑. เหตุ  ๒. ฌานังคะ  ๓. มัคคังคะ  ๔. อินทรีย์  
๕. พละ  ๖. อธิบดี  ๗. อาหาร  เมื่อว่าโดยประเภทแล้วมีจำนวน ๖๔

ข. แสดงอธิบดี  ๔  พร้อมทั้งความหมายและองค์ธรรม ดังนี้
๑. ฉันทาธิปติ  ธรรมชาติที่เป็นใหญ่ในความพอใจ  องค์ธรรมได้แก่  ฉันทเจตสิก  ที่ในทวิเหตุชวนะ  ๑๘  ติเหตุกะชวนะ  ๓๔  หรือ ๖๖
๒. วิริยาธิปติ  ธรรมชาติที่เป็นใหญ่ในความเพียร  องค์ธรรมได้แก่  วิริยะเจตสิก  ที่ในทวิเหตุกชวนะ  ๑๘  ติเหตุกชวนะ ๓๔  หรือ ๖๖
๓. จิตตาธิปติ  ธรรมชาติที่เป็นใหญ่การรับอารมณ์  องค์ธรรมได้แก่  ทวิเหตุกชวนะ  และ  
ติเหตุกะชวนะ  ๕๒  หรือ ๘๔
๔. วีมังสาธิปติ  ธรรมชาติที่เป็นใหญ่ในการรู้แจ้งตามความเป็นจริง  องค์ธรรมได้แก่  ปัญญาเจตสิก  ที่ในติเหตุกชวนะ  ๓๔  หรือ ๖๖ 
10.
ท่านกล่าวว่านิพพาน  เป็นขันธวิมุตนั้น  เพราะเหตุใด ? ให้ยกเหตุผลอธิบายโดยละเอียด ?

ตอบ
ท่านกล่าวว่านิพพาน  เป็นขันธวิมุตนั้น  เพราะเหตุว่าไม่มีประเภทที่ต่างกัน  กล่าวคือ
๑. นิพพาน  ไม่มีประเภทแห่งปัจจุบัน  อดีต  อนาคต มีแต่กาลวิมุตต์อย่างเดียว ฉะนั้นจึงเป็นขันธ์ไม่ได้
๒. นิพพาน  ที่เป็นอัชฌัตตะไม่มี  
เป็นพหิทธะอย่างเดียว ฉะนั้นจึงเป็นขันธ์ไม่ได้
๓. นิพพาน  ที่เป็นโอฬาริกะไม่มี  
เป็นสุขุมะอย่างเดียว
ฉะนั้นจึงเป็นขันธ์ไม่ได้
๔. นิพพาน  ที่เป็นหีนะไม่มี  

เป็นปณีตะอย่างเดียว
ฉะนั้นจึงเป็นขันธ์ไม่ได้
๕. นิพพาน  ที่เป็นสันติกะไม่มี  
เป็นทูระะอย่างเดียว
ฉะนั้นจึงเป็นขันธ์ไม่ได้
ที่กล่าวว่านิพพานเป็นกาลวิมุต  พหิทธะ  สุขุมะ  ปณีตะ  ทูระเหล่านี้ก็ไม่เรียกว่านิพพานมี ๕ ประเภท แต่คงเป็นอันหนึ่งอันเดียวกันคือนิพพานที่เป็นกาลวิมุตต์นั้นเองก็เป็น  พหิทธะ  สุขุมะ  ปณีตะ  ทูระด้วย
**********************
กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
